Imtella' April 23, 2021 L-Aġenzija Komunità Malta se toħroġ €90,000 biex tiffinanzja kampanja kontra d-dipendenzi li se tibda fl-aħħar ta' Ġunju, fil-Jum Dinji kontra l-Abbuż mid-Droga. Għal dan il-għan l-aġenzija ffirmat ftehim mal-Fondazzjoni għas-Servizzi tas-Social Welfare. Il-kampanja se tkun indirizzata lejn l-adoloxxenti iżda hi maħsuba għal kulħadd bl-appell se jkun kontra kull tip ta' vizzji jew forom ta' dipendenzi. Intqal li wieħed mill-messaġġi ewlenin se jkun li kull min ikollu dipendenzi se jsib għajnuna u mhux ġudiżżju.